༄༅། །རྡོ་རྗེ་སྙིང་པོ་རྒྱན་གྱི་ལས་སྒྲུབ་པའི་དབང་ཆེན་གྱི་དཀྱིལ་འཁོར་(སྒྲུབ་ཐབས)
སོགས་བཞུགས་སོ། །
༄༅། །ད་ནི་རྒྱས་པའི་ལས་སྒྲུབ་པའི་དབང་ཆེན་གྱི་དཀྱིལ་འཁོར་གྱི་སྒྲུབ་ཐབས་
བཤད་པར་བྱ་སྟེ། དེ་ལ་དང་པོའི་སྦྱོར་བ་སྔར་དང་འདྲ་བ་ལ། གཞལ་ཡས་ཁང་གྲུ་བཞི་པ་སྒོ་
བཞི་པ། རྟ་བབས་བཞི་དང་ལྡན་པ། རྩིག་པ་གསེར་མདོག་གོ། དབུས་སུ་གསེར་གྱི་དཀྱིལ་
འཁོར་གྲུ་བཞི་པའི་དབུས་སུ། པད་མ་འདབ་མ་གསེར་མདོག་དང་། དཀྱིལ་འཁོར་རྒྱལ་
མཆོག་གི་སྐབས་སུ། དེ་ནས་བཅོམ་ལྡན་འདས་རྣམ་པར་སྣང་མཛད་ཏིང་ངེ་འཛིན་དེ་ལས་
བཞེངས་ནས་སངས་རྒྱས་ཀྱི་བྱང་ཆུབ་བསྟན་ཏེ་སེམས་ཅན་ཐམས་ཅད་ཀྱི་དོན་མཛད་པ་ཉེ་
བར་བསྒྲུབས་ནས། དེས་ཐུགས་ཀ་ལས་རྡོ་རྗེ་ཕྱུང་སྟེ། ཉིད་ཀྱི་ཕྱག་ཏུ་བཞག་པར་གྱུར་ཏོ། །དེ་
ནས་འོད་ཟེར་རྣམ་པར་ཕྱུང་སྟེ། འཇིག་རྟེན་གྱི་ཁམས་ཐམས་ཅད་སྣང་བར་མཛད་ནས་སླར་
ལོག་སྟེ། བཅོམ་ལྡན་འདས་ཀྱི་ཐུགས་ཀར་ཞུགས་ནས། བྱང་ཆུབ་སེམས་དཔའ་ཆེན་པོ་ཀུན་
ཏུ་བཟང་པོའི་སྐུར་བྱིན་གྱིས་བརླབས་ཏེ། མཚན་ཉིད་ཐམས་ཅད་ཡོངས་སུ་རྫོགས་པར་རྒྱན་
ཐམས་ཅད་ཀྱིས་བརྒྱན་པ། དར་དང་ཕྲེང་བས་དབང་བསྐུར་བ། ཟླ་བའི་ཁ་དོག་ལྟ་བུའི་འོད་
ཟེར་དུ་བྱིན་གྱིས་བརླབས་ནས་རྣམ་པར་གནས་སོ། །དེ་ནས་ཐུགས་ཀ་ནས་ཕྱུང་ནས་ཟླ་བའི་
དཀྱིལ་འཁོར་ལ་བརྟེན་ཏེ། དེ་བཞིན་གཤེགས་པ་ཐམས་ཅད་ཀྱི་སྤྱན་མངའ་དང༌། རྒྱབ་དང༌།
དྲུང་དུ་རྡོ་རྗེ་སེམས་དཔའ་དང༌། རྡོ་རྗེ་ཆོས་དང༌། རྡོ་རྗེ་རིན་ཆེན་དང༌། རྡོ་རྗེ་ལས་ལ་སོགས་
པའི་བྱང་ཆུབ་སེམས་དཔའ་ཆེན་པོའི་ཕྲེང་བར་རྣམ་པར་གནས་སོ། །དེ་བཞིན་དུ་སྒེག་མོ་ལ་
སོགས་པ་རྣམས་དང༌། བདུག་པ་ལ་སོགས་པ་ཁྱད་པར་དུ་ངེས་པར་བསྐྱེད་ཅིང༌། གཟུགས་ལ་
སོགས་པ་རྣམས་དང༌། ལྕགས་ཀྱུ་ལ་སོགས་པའི་ལྷ་རྣམས་བསྐྱེད་དེ། སོ་སོའི་གདན་ལ་
འདུག་སྟེ་ཐམས་ཅད་ཀྱང་སྐུ་མདོག་སེར་པོ། ཤིན་ཏུ་སྒེག་པ། གོས་དང་རྒྱན་དང་ཕྱག་མཚན་
− 1 −

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
རྣམས་ཀྱང་ཉི་མའི་དཀྱིལ་འཁོར་འབུམ་ཕྲག་ཚོགས་པ་ལྟ་བུར་གྱུར། ལས་རྒྱལ་མཆོག་ནི་
སྔར་དང་འདྲ་བ་ལ། ཁྱད་པར་སྔགས་ཀྱི་མཐར་རྒྱས་པའི་སྐུལ་ཚིག་ཅན་དང༌། ལྷ་ཐམས་ཅད་
ལ། བདག་སོགས་ནམ་མཁའ་དང་མཉམ་པ་ཞེས་པའམ། སེམས་ཅན་ཆེ་གེའི་ཚེ་བསོད་
ནམས་ཡེ་ཤེས། དཔལ་འབྱོར་པ་ཐམས་ཅད་རྒྱས་པར་མཛད་དུ་གསོལ། ཞེས་པས་ལས་ལ་
སྦྱར་རོ། །དབང་ཆེན་གྱི་དཀྱིལ་འཁོར་གྱི་སྒྲུབ་ཐབས་ཀྱི་ལེའུ་སྟེ་བདུན་པའོ།། །།
ད་ནི་དེ་ཉིད་རྣམ་པར་ངེས་པ་བཤད་པར་བྱ་སྟེ། དེ་ལྟར་ཡང་རྒྱུད་འདི་ཉིད་ལས། དེ་ནས་
བཅོམ་ལྡན་འདས་ཞེས་པ་ལ་སོགས་པ་དཀྱིལ་འཁོར་རྒྱལ་མཆོག་གི་སྐབས་སུ་བཤད་པ་དང༌།
དེ་ནས་ཡང་དག་བཤད་བྱ་བ། །དཀྱིལ་འཁོར་ཆེན་པོ་མཆོག་གྱུར་པ། །སངས་རྒྱས་དཔའ་བོ་
ཐམས་ཅད་ཀྱིས། །རྡོ་རྗེ་སྙིང་པོ་ཞེས་སུ་གསུངས། །གྲུ་བཞི་པ་ལ་སྒོ་བཞི་པ། །དར་དང་མེ་
ཏོག་ཕྲེང་བས་བརྒྱན། །སྒོ་ལོགས་དང་ནི་རིག་བྱེད་དང༌། །རྟ་བབས་ཀྱིས་ནི་སོ་སོར་སྤྲས། །དེ་
ཡི་དབུས་སུ་ཁྲི་ཆེན་པོ། །ཀུན་ནས་ཡོངས་སུ་གྲུ་བཞི་པ། །དེ་ཡི་སྟེང་དུ་པད་ཆེན་པོ། །གེ་སར་
ལྡན་ཞིང་རབ་མཛེས་པ། །དེ་ཡི་ལྟེ་བའི་དབུས་སུ་ནི། །སངས་རྒྱས་སྐུ་གཟུགས་དགོད་པར་བྱ། །
སངས་རྒྱས་ཀྱི་ནི་དྲུང་ཀུན་ཏུ། །སངས་རྒྱས་ཐམས་ཅད་དགོད་པར་བྱ། །སངས་རྒྱས་ཀུན་གྱི་
ཉེ་འཁོར་དུ། །འཁོར་ལོས་བསྒྱུར་བ་ལ་སོགས་བྲི། །ཕྱི་ཡི་གནས་ནི་ཐམས་ཅད་དུ། །སངས་
རྒྱས་སྲས་པོ་རྣམ་པར་དགོད། །ཁ་དོག་སེར་པོ་གཟི་བརྗིད་ཆེ། །དབང་ཆེན་དཀྱིལ་འཁོར་རབ་
འབར་བ། །ཐམས་ཅད་རྣམ་པ་སྣ་ཚོགས་བརྒྱན། །རྒྱན་པ་དེ་དག་དགོད་པར་བྱ། །རྡོ་རྗེ་སྙིང་
པོའི་རྒྱུད་ཆེན་པོ་ལས་དབང་ཆེན་གྱི་དཀྱིལ་འཁོར་གྱི་ཆོ་གའོ་ཞེས་གསུངས་ཏེ། སངས་རྒྱས་
སྐུ་ནི་རྣམ་སྣང་རིན་འབྱུང་ངོ་། །སངས་རྒྱས་ཐམས་ཅད་ནི། མི་བསྐྱོད་པ་ལ་སོགས་པའོ། །
སངས་རྒྱས་ཀུན་ནི། དེའི་ངོ་བོ་རྣམ་སྣང་ལྟ་བུའོ། །ཕྱིའི་གནས་ནི་གཙུག་ཏོར་རྣམས་ཀྱི་ཕྱི་རོལ་
གྱི་དཀྱིལ་འཁོར། སངས་རྒྱས་སྲས་མཚོན་པ་སྟེ་དཀྱིལ་འཁོར་གྱི་ལྷག་མ་ཐམས་ཅད་དོ། །
-2-

སྔགས་ལ་འཇུག་པའི་སྒོ་ལས། རྡོ་རྗེ་སྙིང་པོ་རྒྱན་གྱི་ཆོས་སྐོར་བཞུགས། ༤༩༽
།།
དེ་
དབང་ཆེན་གྱི་དཀྱིལ་འཁོར་རྣམས་ཀྱི་སྒྲུབ་ཐབས་རྣམ་པར་ངེས་པའི་ལེའུ་སྟེ་བརྒྱད་པའོ།།
ད་ནི་ཞི་བའི་ལས་སྒྲུབ་པའི་ཆུ་ལྷའི་དཀྱིལ་འཁོར་གྱི་སྒྲུབ་ཐབས་བཤད་པར་བྱ་སྟེ།
ཡང་ཕལ་ཆེར་སྔར་དང་འདྲ་བ་ལ། དང་པོའི་སྦྱོར་བའི་སྐབས་སུ། གཞལ་ཡས་ཁང་རྩིག་པ
དཀར་པོ་ཆིག་རྐྱང་ཟླུམ་པོ་སྒོ་བཞི་པ། རྟ་བབས་བཞི་པ། ཀ་བ་བརྒྱད་ལ་སོགས་པ་མཚན་
ཉིད་ཐམས་ཅད་རྫོགས་པ་ཆུ་ཤེལ་ལྟར་དཀར་ཤིང་དྭངས་ལ་གསལ་བའི་དབུས་སུ་པད་མ་
དཀར་པོ་འདབ་བརྒྱད་པ། ལྷ་ཐམས་ཅད་ཀྱི་དབུས་སུ་ཟླ་བའི་གདན་དང་བཅས་པ་དང་།
དཀྱིལ་འཁོར་རྒྱལ་མཆོག་གི་སྐབས་སུ། ལྷ་ཐམས་ཅད་ཀྱང་སྐུ་མདོག་དཀར་པོ་རབ་ཏུ་ཞི་བ།
གོས་དང༌། རྒྱན་དང༌། ཕྱག་མཚན་རྣམས་ཀྱང་སྟོན་ཀའི་ཟླ་བ་འབུམ་ཕྲག་ཚོགས་པ་ལྟར་གྱུར་
པ་དང༌། ལས་རྒྱལ་མཆོག་གི་སྐབས་སུ་སྔགས་ཀྱི་མཐར་ཞི་བའི་སྐུལ་ཚིག་ཅན་དང༌། བདག་
སོགས་ནམ་མཁའ་དང་མཉམ་པའི་སེམས་ཅན་ཐམས་ཅད་ལ། ཆེ་གེ་མོའི་ནད་གདོན་སྡིག་
སྒྲིབ་ཉེས་ལྟུང་གི་ཚོགས་ཐམས་ཅད་ཞི་བར་མཛད་དུ་གསོལ། ཞེས་གསོལ་བ་བཏབ་པས་
ལས་ལ་སྦྱར་རོ། །ཆུ་ལྷའི་དཀྱིལ་འཁོར་གྱི་སྒྲུབ་ཐབས་ལེའུ་དགུ་པའོ།། །།
ད་ནི་དེ་ཉིད་རྣམ་པར་ངེས་པ་བཤད་པར་བྱ་སྟེ། དེ་ལྟར་ཡང་རྒྱུད་འདི་ཉིད་ལས། དེ་ནས་
སླར་ཡང་ཆུའི་དཀྱིལ་འཁོར་ཆེན་པོ་བཀའ་
བཅོམ་ལྡན་འདས་རྣམ་པར་སྣང་མཛད་ཀྱིས།
བསྩལ་པ། དེ་ནས་ཡང་དག་བཤད་བྱ་བ། །དཀྱིལ་འཁོར་ཆེན་པོ་མཆོག་གྱུར་པ། །ཆོས་ཀྱི་
འཁོར་ལོ་འདྲ་བས་ན། །ཆོས་ཀྱི་འཁོར་ལོ་ཞེས་སུ་བརྗོད། །དེ་ཡི་ཕྱི་རོལ་གཉིས་པ་ལ། །ཟླུམ་
པོ་རུ་ནི་རྟོགས་པར་བྱ། །རི་བོ་རྣམ་པ་སྣ་ཚོགས་པས། །སྒོ་དང་སྒོ་ལོགས་བརྟག་པར་བྱ། །རྟ་
བབས་རྣམ་པ་སྣ་ཚོགས་པ། །དར་དང་མེ་ཏོག་ཕྲེང་བས་བརྒྱན། །དེ་ཡི་དབུས་སུ་པད་ཆེན་པོ། །
གེ་སར་ལྡན་ཞིང་རབ་མཛེས་པ། །འདབ་མ་བརྒྱད་ཀྱི་ཀ་བ་ལ། །དཀྱིལ་འཁོར་རྒྱན་གྱིས་
བརྒྱན་པའོ། །དཀྱིལ་འཁོར་དེ་ཡི་དབུས་སུ་ནི། །རྒྱལ་བ་ཐམས་ཅད་དཀར་པོ་མཆོག། ཞོ་བ་
-3-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
ཞོ་ལྟར་དཀར་བསིལ་ཞིང༌། །ཤེལ་དང་ཟླ་བ་ལྟ་བུའི་འོད། །ཀུན་དྷ་ཟླ་བ་ལྟར་དཀར་བརྟན། །
ཟླ་བའི་དཀྱིལ་འཁོར་དབུས་སོན་པར། །དེ་ཡི་ཉེ་འཁོར་ཐམས་ཅད་དུ། །སངས་རྒྱས་སྲས་པོ་
རྣམ་པར་དགོད། །ཐམས་ཅད་ཟླ་བ་ལྟར་དཀར་ཞིང༌། །ཟླ་བའི་དཀྱིལ་འཁོར་ལ་གནས་པ། །
མཚོན་ཆ་སྣ་ཚོགས་ཟླ་བ་འདྲ། །ཟླ་བ་འབར་མཚུངས་མཉམ་མེད་པ། །ཆུ་ཡི་མིང་ཞེས་བྱ་བ་
ཡི། །དཀྱིལ་འཁོར་དམ་པ་ཉིད་དུ་འདོད། །རྡོ་རྗེ་སྙིང་པོ་རྒྱན་གྱི་རྒྱུད་ཆེན་པོ་ལས། ཆུ་ལྷའི་
དཀྱིལ་འཁོར་གྱི་ཆོ་གའོ་ཞེས་གསུངས་སོ། །ཆུ་ལྷའི་སྒྲུབ་ཐབས་རྣམ་པར་ངེས་པའི་ལེའུ་སྟེ་
བཅུ་པའོ།།
།།
ད་ནི་དབང་གི་ལས་སྒྲུབ་པའི་མེ་ལྷའི་དཀྱིལ་འཁོར་གྱི་སྒྲུབ་ཐབས་བཤད་པར་བྱ་སྟེ།
དེ་ཡང་ཕལ་ཆེར་སྔར་དང་འདྲ་བ་ལ། དང་པོའི་སྦྱོར་བའི་སྐབས་སུ། གཞལ་ཡས་ཁང་དམར་
པོ་རྩིག་པ་ཆིག་རྐྱང་གྲུ་གསུམ་པ་མེ་ལྟར་འབར་བ། ལོགས་གསུམ་པོ་སོ་སོའི་དབུས་སུ་སྒོ་
གསུམ་པ་རྟ་བབས་གསུམ་པ་མཚན་ཉིད་ཡོངས་སུ་རྫོགས་པའི་དབུས་སུ། རྩེ་གསུམ་པད་མ་
རཱ་ག་ལྟར་དམར་བ། ལྷ་ཐམས་ཅད་ཀྱི་གནས་སུ་ཉི་མའི་དཀྱིལ་འཁོར་འབར་བ་དང་ལྡན་པ་
དང་། དཀྱིལ་འཁོར་རྒྱལ་མཆོག་གི་སྐབས་སུ། ལྷ་ཐམས་ཅད་ཀྱང་སྐུ་མདོག་དམར་པོ་ཁྲོ་
ཆགས་ཀྱི་ཉམས་ཅན་གོས་དང་རྒྱན་དང་ཕྱག་མཚན་རྣམས་ཀྱང་མཆོག་ཏུ་དམར་ཞིང་འོད་ཟེར་
འཕྲོ་བ་དང༌། ལས་རྒྱལ་མཆོག་གི་སྐབས་སུ། སྔགས་ཀྱི་མཐར་དབང་དགུག་གི་སྐུལ་ཚིག་ཅན་
དང༌། ཆེ་གེ་འཁོར་བཅས་བདག་གི་རྟག་པར་དབང་དུ་འགྱུར་བར་མཛོད་ཅེས་སོགས་ཀྱིས་ལས་
ལ་སྦྱར་རོ། །མེ་ལྷའི་དཀྱིལ་འཁོར་གྱི་སྒྲུབ་ཐབས་ཀྱི་ལེའུ་སྟེ་བཅུ་གཅིག་པའོ། །།
ད་ནི་དེ་ཉིད་རྣམ་པར་ངེས་པ་བཤད་པར་བྱ་སྟེ། དེ་ནས་བཅོམ་ལྡན་འདས་རྡོ་རྗེ་རྣལ་
འབྱོར་དབང་ཕྱུག་ཆེན་པོས་མེ་ལྷ་ཞེས་བྱ་བའི་དཀྱིལ་འཁོར་ཆེན་པོ་བཀའ་བསྩལ་པ། དེ་ནས་
ཡང་དག་བཤད་བྱ་བ། །དཀྱིལ་འཁོར་ཆེན་པོ་མཆོག་གྱུར་པ། །རྡོ་རྗེ་ཡེ་ཤེས་གཟི་བརྗིད་
--4

སྔགས་ལ་འཇུག་པའི་སྒོ་ལས། རྡོ་རྗེ་སྙིང་པོ་རྒྱན་གྱི་ཆོས་སྐོར་བཞུགས། ༤༩༽
མཚུངས། །རྡོ་རྗེ་གཟི་བརྗིད་ཅེས་སུ་བརྗོད། །གྲུ་གསུམ་རྣམ་པ་ཉིད་དུ་བྱ། །ཤིང་རྟའི་རྣམ་པ་
དང་མཚུངས་པ། །འབར་བའི་ཕྲེང་འཁྲུགས་འཇིགས་པའོ། །ཁ་དོག་དམར་པོ་སྟོབས་པོ་ཆེ། །
འཇིག་པའི་དུས་ཀྱི་མེ་འདྲ་བ། །རྟག་ཏུ་པད་མ་རཱ་ག་མཚུངས། །དེ་ཡི་དབུས་སུ་གཟི་བརྗིད་
ཆེ། །ཉི་མའི་ཁ་དོག་སྟོབས་པོ་ཆེ། །རྡོ་རྗེ་རྩེ་གསུམ་སྣ་ཚོགས་པ། །ཤིང་རྟའི་སྙིང་གར་གཞག་
པར་བྱ། །བལ་པོ་སེའུའི་མེ་ཏོག་མཚུངས། །ཡ་བའི་མེ་ཏོག་དག་དང་འདྲ། །པད་མ་པད་མ་རཱ་
ག་མཚུངས། །སངས་རྒྱས་དཔའ་བོ་ཡང་དག་འབར། །བཟང་པོ་མཚལ་དང་གཟུངས་འདྲ་བ། །
རྒྱ་སྐྱེགས་བཅུད་དང་འདྲ་བར་གནས། །དེ་ཡི་ཉེ་འཁོར་ཐམས་ཅད་དུ། །དེ་བཞིན་སངས་རྒྱས་
སངས་རྒྱས་སྲས། །ཁྲོ་བོ་དང་ནི་མངག་པ་དག། མཁས་པ་ཡིས་ནི་དགོད་པར་བྱ། །དེ་དག་
ཐམས་ཅད་ཁ་དོག་དམར། །གཟི་བརྗིད་ཁམས་ལ་འོད་ལྡན་པ། །འོད་ཟེར་དམར་པོ་རབ་འཕྲོ་
བ། །ཉི་མའི་དཀྱིལ་འཁོར་དབུས་སོན་པར། །ཐམས་ཅད་དམར་པོའི་མཚོན་ཆ་ཅན། །དམར་
པོའི་རྒྱན་གྱིས་རྣམ་པར་བརྒྱན། །དམར་པོའི་གོས་ཀྱིས་བཀབ་པའི་ལུས། །ཕྲེང་བ་དམར་པོ་
མཆོག་འཛིན་པ། །འདིར་ནི་གཟི་བརྗིད་གཏེར་ཞེས་བྱ། །དཀྱིལ་འཁོར་མཆོག་ཏུ་འབར་བའོ། །
རྡོ་རྗེ་སྙིང་པོ་རྒྱན་གྱི་རྒྱུད་ཆེན་པོ་ལས། མེ་ལྷ་ཞེས་བྱ་བའི་དཀྱིལ་འཁོར་གྱི་ཆོ་གའོ་ཞེས་
སོགས་ཏེ། ཡེ་ཤེས་གཟི་བརྗིད་ནི་གཞན་གྱིས་མི་ཚུགས་པའོ། །ཤིང་རྟའི་སྙིང་ག་ནི་ཤིང་རྟའི་
རྣམ་པའི་དབུས་སུའོ། །སེའུ་མེ་ཏོག་སོགས་ནི་ཤིན་ཏུ་དམར་བའི་དཔེའོ། །ཁྲོ་བོ་མངག་པ་
ཞེས་པ་ནི་སྔ་མ་དག་ལ་ཡང་མཚོན་ནོ། །འདིར་མཚོན་ཆ། གོས་རྒྱན། ཕྲེང་བ་ཐམས་ཅད་
དམར་བར་གསུངས་པས་ནི། གོང་མ་དག་ལ་ཡང་སེར་བ་ལ་སོགས་པར་མཚོན་ནོ། །མེ་ལྷའི་
དཀྱིལ་འཁོར་གྱི་སྒྲུབ་ཐབས་རྣམ་པར་ངེས་པའི་ལེའུ་བཅུ་གཉིས་པའོ།། ། །།
ད་ནི་དྲག་པོའི་ལས་སྒྲུབ་པ་རླུང་ལྷའི་དཀྱིལ་འཁོར་གྱི་སྒྲུབ་ཐབས་བཤད་པར་བྱ་སྟེ།
དེ་ཡང་ཕལ་ཆེར་སྔར་དང་འདྲ་བ་ལ། དང་པོའི་སྦྱོར་བའི་སྐབས་སུ། གཞལ་ཡས་ཁང་སྔོན་པོ་
-5-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
ཟླ་ཁམ་གྱི་རྣམ་པ། བཅད་ཁམས་ཀྱི་དབུས་སུ་སྒོ་གཅིག་པ་རྟ་བབས་དང་བཅས་པ། མཚན་
ཉིད་རྫོགས་པའི་དབུས་སུ། པད་མ་འདབ་བརྒྱད་སྔོན་པོ་བཻ་ཌཱུརྱའི་འོད་ཟེར་ཅན། ལྷ་ཐམས་
ཅད་ཀྱི་གནས་སུ་མེ་ཏོག་ནག་པོའི་གདན་དང་ལྡན་པ་དང༌། དཀྱིལ་འཁོར་རྒྱལ་མཆོག་གི་
སྐབས་སུ་ལྷ་ཐམས་ཅད་ཀྱང་སྐུ་མདོག་ནག་པོ་ནམ་མཁའི་མདོག་ཅན། ཁྲོས་པའི་ཉམས་ཅན།
གོས་དང༌། རྒྱན་དང༌། མཚོན་ཆ་དང་། ཁྱད་པར་བ་དན་གྱི་ཕྱག་མཚན་རྣམས་ཀྱང་ནག་པོ།
སྟེང་ན་
་ན་གདུགས་དང༌། བླ་རེ་དང༌། འོག་གི་སྟེགས་བུ་སོགས་ཐམས་ཅད་མདོག་ནག་པོ།
དབྱིབས་དང་འོད་ཟེར་སྣ་ཚོགས་པ་དང༌། ལས་རྒྱལ་མཆོག་གི་སྐབས་སུ་སྔགས་ཀྱི་མཐར་
དྲག་པོའི་སྐུལ་ཚིག་ཅན་དང་། ཆེ་གེ་གསོད། ཅེས་པ་ལ་སོགས་པས་ལས་ལ་སྦྱར་རོ། །རླུང་
ལྷའི་དཀྱིལ་འཁོར་གྱི་སྒྲུབ་ཐབས་ལེའུ་བཅུ་གསུམ་པའོ།། །།
ད་ནི་དེ་ཉིད་རྣམ་པར་ངེས་པ་བཤད་པར་བྱ་སྟེ། དེ་ལྟར་ཡང་རྒྱུད་འདི་ཉིད་ལས། དེ་ནས་
བཅོམ་ལྡན་འདས་རྣམ་པར་སྣང་མཛད་ཀྱིས། སླར་ཡང་ཆུ་ལྷའི་དཀྱིལ་འཁོར་བཀའ་བསྩལ་པ།
དེ་ནས་ཡང་དག་བཤད་བྱ་བ། །དཀྱིལ་འཁོར་ཆེན་པོ་མཆོག་གྱུར་པ། །རླུང་གི་ཁམས་དང་འདྲ་
བས་ན། །རླུང་གི་དཀྱིལ་འཁོར་ཞེས་སུ་བཤད། །ཟླ་བ་ཕྱེད་པའི་རྣམ་པ་འདྲ། །དབྱར་གྱི་སྤྲིན་
གྱི་འོད་དང་མཚུངས། །ཨ་ཏ་སི་ཡི་མེ་ཏོག་འདྲ། །ཨནྡྲ་ནི་ལའི་འོད་དང་མཚུངས། །དེ་ཡི་
དབུས་སུ་པད་ཆེན་པོ། །བཻ་ཌཱུརྱའི་འོད་དང་མཚུངས། །ཤིན་ཏུ་གནག་པའི་མིག་སྨན་མཚུངས། །
སྔོ་དམར་གྱི་ནི་རྣམ་པར་གནས། །དེ་ཡི་ལྟེ་བའི་དབུས་སུ་ནི། །སངས་རྒྱས་